**Zöldi Sára – Út a köveken**

Káli-medence, Mindszentkálla.

A különös sugárzású hely, amit érezni kell, de csak az érzi, aki igazán ott van, és elég időt adhat magának, hogy a lényeg megérintse.

Elvonulás, szemlélés, megismerés és egy sajátos építészeti tett, amely megeleveníti, helyzetbe hozza a templomromot.

Út a köveken, a rétegvonalak és egy kőfal mentén, a megközelítés, az egyéni, a közösségi élet terei, a kút, a térdfalon álló gazdasági épület, és végül a templomrom, a gyógyító szertartások stációival.

Hosszú, nyugodt félnyeregtetős épületek egy kőfal mentén. A tetőlejtések irányai egyértelműen kijelölik a nézőpontokat Természetes anyagok, mindszentkállai vegyes kő és fa. Szépen formált homlokzatok.

Egy kiváló terv, ahol az erősen átélt szellemiséget, gondolatiságot magas szinten támasztja alá a nemesen egyszerű, nívós materiális építészet.

Nagy Gábor